als_Latn dik_Latn sag_Latn
Andy Rubin, njeriu që krijoi Android-in një dekadë më parë, tashmë po largohet nga Google. Rubin ka drejtuar divizionin që merrej me krijimin e robotëve tek Google, por tani do të lërë këtë kompani për të krijuar një inkubator të vetin për startupet e harduerit. Ai do të zëvendësohet nga James Kuffner.
Lajmi vjen gati dy vite pasi Andy Rubin ndaloi së drejtuari ekipin e Android-it në mënyrë që të kujdesej për projekte të tjera tek Google ( si drejtimi i divizionit robotik). Sundar Pichai mori drejtimin e ekipit të Android-it dhe vazhdon akoma të ketë këtë detyrë.
Në vitin 2000, Andy Rubin themeloi kompaninë Danger, e cila krijoi telefonin mobile Sidekick. Në vitin 2003 dha dorëheqjen nga kjo kompani për t’iu bashkuar kompanisë Android, e cila u ble nga Google në vitin 2005.
Në mars të vitit 2013, kur Andy Rubin njoftoi dorëheqjen e tij nga Android, ai u shpreh se ishte një “sipërmarrës me zemër”, dhe se ky ishte “momenti i duhur” për të “për të nisur një kapitull të ri brenda Google-it”. Këtë herë ai do të nisë një tjetër kapitull të ri, por jashtë Google-it.
(Herë të lexuara: 160)
als_Latn als_Latn als_Latn als_Latn als_Latn